हट, हट!
हट! हय्या!
हट, हट!
मेरी पहली डकैती।
मैं अपनी ख़ूबसूरती की खोज करने के बाद से इतना उत्साहित कभी नहीं हुआ।
- यह तुम्हारी बंदूक है, डिक। - शुक्रिया।
इससे लोगों को गोलियाँ मारते हैं।
ठीक है। गज़ब, यह काफ़ी छोटी है, है ना?
ऐसा लगता है तुम्हारी बंदूक ने मेरी बंदूक को जन्म दिया है।
तो मैं बग्घी को इसकी नोक पर रोकूँगा?
असल में, तुम्हें यक़ीन है तुम हम में से किसी एक को पहले नहीं जाने देना चाहते?
चूँकि तुम्हें कोई अनुभव या जानकारी नहीं है और तुम्हारे पास नन्ही सी बंदूक है।
मुझे कुछ नहीं होगा, नेल। भरोसा रखो, मैं यह कर सकता हूँ।
हट! हय्या!
- ठीक है। दोस्तों, यही वह पल है। - हट! हट!
हम इतिहास बना रहे हैं।
ठीक है।
हम तीन पर हमला करेंगे। एक, दो...
हय्या! हट!
हम अगले वालों पर हमला करेंगे।
वे काफ़ी तेज़ चलते हैं, है ना?
ठीक है, दोस्तों, हम दोबारा कर रहे हैं।
हमने क़ीमती सबक सीख लिए हैं।
इस बार हम दो पर हमला करेंगे।
नहीं, तुम यहीं रहो और कुछ बर्बाद ना करने की कोशिश करना
और कार्यक्रम का मज़ा लेना।
मैं अपनी नन्ही बंदूक कब इस्तेमाल कर पाऊँगा?
- हिलना मत! - घोड़े से हाथ हटाओ!
यह एक डकैती है!
कौन हो तुम? तुम क्या सामान ले जा रहे हो?
बताओ मुझे वरना मैं तुम्हें कच्चा चबा जाऊँगा!
प्लीज़ मुझे मारना मत। मेरा नाम क्रेग है। जादूगर क्रेग।
और मैं बस आम जादूगरी वाली चीज़ें ले जा रहा हूँ।
ओह, अच्छा? बग्घी खोलो!
यह क्या है? तुम्हारे पैसे कहाँ हैं?
मैंने कहा ना, मैं बस एक अदना सा जादूगर हूँ।
हमें नर्सों से भी कम पैसे मिलते हैं।
मैं तेज़ आवाज़ में डरावने शब्द बोल रहा हूँ। तेज़ आवाज़ में डरावने शब्द!
प्लीज़! तुम्हें जो चाहिए वह ले लो। बस मुझे मारना मत।
हे भगवान, मुझे पैनिक अटैक हो रहा है। मुझे अपना इनहेलर चाहिए।
मुझे अपना...
यह बहुत बुरा है।
वांछित एसेक्स गैंग
द कम्प्लीटली मेड-अप अड्वेंचर्स ऑफ़ डिक टर्पिन
क्या हुआ, डिक? तुमने अपना चूहा मुश्किल से खाया है।
चूहे की समस्या नहीं है, ऑनेस्टी।
मतलब, ज़ाहिर है यह चूहे की समस्या है। माफ़ करना, मूज़।
बात बस यह है कि वह बहुत बुरा था। हमने उस बंदे से सब कुछ छीन लिया।
हाँ, पता है, डकैत यही करते हैं।
हम लोगों को लूटते हैं और फिर अपने ख़ुफ़िया अड्डे में छुप जाते हैं।
यह इतना ख़ुफ़िया भी नहीं है। वहाँ कोई अपना कुत्ता घुमा रहा है।
गुड आफ़्टरनून।
गुड आफ़्टरनून, लिंडा।
ठीक है। ख़ैर, तुम नए नेता हो, डिक। तो, तुम क्या सोचते हो?
"अपने सारे पैसे हमें दे दो, लेकिन अगर नहीं दिए तो कोई दिक्कत नहीं है?"
मुझे इस बारे में सोचने का मौका नहीं मिला है,
लेकिन मेरे ख़्याल से हम थोड़ा स्टाइल बढ़ा सकते हैं।
ध्यान भटका सकते हैं।
- कभी-कभी मतिभ्रम। - हाँ।
हम अपनी शक्तिशाली कल्पनाओं से लोगों की आँखें चुंधिया सकते हैं।
और जब उनकी आँखें चुंधिया रही हों,
हम ढीठता से अपने घोड़ों पर सवार होकर निकल जाएँगे।
कितना ढीठ।
हमें काम करने के नए तरीके नहीं सोचने पड़ते,
अगर तुमने जॉनाथन वाइल्ड के साथ गड़बड़ ना की होती।
हाँ, वह मेरी एक छोटी सी ग़लती थी।
वह हमें बताता था किन बग्घियों को लूटना है।
लेकिन अब, तुम्हारे कारण, वह हमें... ओह, हाँ। मारना चाहता है।
वह हमें मारना नहीं चाहता है, नेल।
उस समय वह थोड़ा नाराज़ था। वह शायद हमारे बारे में भूल भी चुका होगा।
वांछित ज़िंदा या मुर्दा डिक टर्पिन
मुझे वह चाहिए, क्रिस्टोफ़र।
मैंने अपनी ज़िंदगी में किसी को इससे ज़्यादा पकड़ना नहीं चाहा है।
वह मुझे ऐसे पकड़ना चाहा करता था।
स्लेक, टर्पिन के मामले में क्या प्रगति है?
हाल में इन सभी जगहों पर डिक को देखा गया है, सर।
कई गवाहों ने दावा किया है कि उन्होंने उसे यहाँ, यहाँ और यहाँ देखा है।
कमाल की बात है।
वह ज़िले के चारों कोनों में दिखाई देने में सफल हो गया है।
नहीं, सर। वे पिनें वह नक़्शे को चिपकाए रखने के लिए हैं।
भगवान के लिए, स्लेक, दूसरे रंग की पिनें नहीं इस्तेमाल कर सकती थी?
यह वाक़ई उलझा देता है।
- जी, सर। माफ़ कीजिएगा, सर। - आदमियों से कहो कि ढूँढते रहें।
मैं चाहता हूँ जितनी जल्दी हो सके, यह डिक मेरे हाथों में आ जाए।
बस भी करो, क्रिस्टोफ़र।
दोस्तों। बहुत उबड़-खाबड़ रास्ता था।
फिर से बताना इन चीज़ों को पार्क कैसे करते हैं?
डाकुओं की रात पीकर घोड़े मत चलाइए
तो तुम कह रहे हो कि सिर्फ़ डाकुओं के लिए एक असली डाकुओं की रात मनाई जाती है?
हाँ। तुम्हें बहुत पसंद आएगी, डिक।
हर दूसरे मंगलवार को मनाते हैं।
हर जगह से पीने के लिए, हथियारों की अदला-बदली और डकैती की कहानियाँ बाँटने के लिए डकैत यहाँ आते हैं।
साथ ही, यहाँ एक रैफ़ल भी होता है।
बस याद रखना कि हम यहाँ डकैती के निशाने ढूँढने आए हैं।
तो बस अपने कान ज़मीन से लगाकर रखना।
- सच में नहीं, ऑनेस्टी। - ठीक है।
क्या भीड़ है।
सभी सबसे ज़्यादा वांछित लोग यहाँ हैं।
ग्रेसन गिरोह।
वांछित ग्रेसन गिरोह
ऊँचे सपने देखने वाले।
इनाम ऊँचे सपने देखने वाले
और वे जंगली लोग हैं डरावने घुंघराले बाल वाले।
ख़तरनाक डरावने घुंघराले बाल वाले
डिक, प्लीज़ कोशिश करना कि दूसरे गिरोहों के सामने हमें नीचा ना दिखाओ। ठीक है?
मेरी चिंता मत करो, नेल। मैं जानता हूँ कठोर अपराधियों से कैसे बात करनी है।
मैं स्पष्ट रूप से आकर्षक हूँ।
यह देखो।
हैलो, बड़े दोस्त। अच्छे स्टॉकिंग हैं।
मैं डिक टर्पिन हूँ, एसेक्स गैंग का नया मुखिया। तुमने शायद मेरे बारे में सुना होगा।
हटो मेरे सामने से।
ठीक है, अच्छा रहेगा अगर तुमने मुखिया का पद संभालने के
कम से कम तीन दिनों तक हमें नहीं मरवाया।
नेल, नेल, नेल!
क्या रैफ़ल टिकट ख़रीदने के लिए मुझे कुछ पैसे मिलेंगे?
प्लीज़, प्लीज़। मैं भीख माँगता हूँ।
माफ़ करना, क्या सब इतना शर्मिंदा करना बंद कर सकते हैं?
दोस्तों! इस तरफ़!
मैंने हमारे लिए एक बूथ लिया है।
हे भगवान, मुझे इस गिरोह से नफ़रत है।
- डिक टर्पिन! - एलाइज़ा।
टाइबर्न से तुम्हारा साहसी रूप से बच निकलना मेरे पाठक को बहुत पसंद आया।
- इतना पसंद आया कि अब मेरे पास एक से ज़्यादा पाठक हैं। - गज़ब।
डिक का साहसी पलायन
- तो लोग मुझे पसंद करते हैं? - वे तुम्हें बेहद पसंद करते हैं।
तुम ज़्यादा से ज़्यादा ऐक्शन भरे रोमांचों से अपनी जान जोखिम में डालते रहते हो
और जल्द ही यह दुनिया में सबसे ज़्यादा बिकने वाली पुस्तिका बन जाएगी।
या कम से कम गाँव में।
मैं मशहूर बन जाऊँगा।
- ठीक है। - हे भगवान। अब क्या हो रहा है?
मैं वह बालाक्लावा टोपी बना रहा हूँ जिसका मैंने तुमसे वादा किया था।
दरअसल मैं एक महत्वपूर्ण चरण में हूँ।
तुम्हें आँखों के लिए छेद चाहिए या एक झिरी?
मुझे जो चाहिए वह यह है कि तुम हमारी तरफ़ ध्यान ना खींचो, ठीक है?
डाकू क़त्ल और लूटपाट करते हैं।
वे बुनाई नहीं करते।
ख़ैर, शायद उन्हें सीखना चाहिए।
क्योंकि सिलाई-बुनाई कभी-कभी बहुत काम आ सकती है।
- डिक, तुम ज़िंदा हो! - छोटी कैरेन।
ये जाम मेरी ओर से होंगे। तुम लोग क्या लोगे?
हाँ... तुम्हारी सबसे कड़क शराब के चार बड़े ग्लास, बार वाली,
- और एक बड़ा, विशाल कटोरा सूअर के माँस का। - बढ़िया।
मुझे बस एक हर्बल चाय चाहिए। अगर तुम्हारे पास हो, तो पेपरमिंट देना।
मुझे भी वही। बल्कि, क्या हमें एक केतली बाँट लेनी चाहिए?
हाँ। और एक वह कड़ा इटैलियन बिस्किट जो मुझे अच्छा लगता है।
अभी लाती हूँ।
वहाँ वह क्या है?
वे डाकुओं के चार्ट हैं।
वे सभी गिरोहों के लिए जोड़ लगाते हैं कि उन्होंने कितना लूटा, कितनों को मारा और वे कितने डरावने हैं।
हाँ, और फिर वे दर्जा देते हैं सबसे अच्छे गिरोह से लेकर...
इतने-अच्छे-भी-नहीं गिरोह तक।
- हम किस नंबर पर हैं? - तुम्हारे नेता बनने के बाद से, नंबर 49 पर।
हम शीर्ष 50 में आ गए। कमाल की बात है।
हाँ, सिर्फ़ 50 ही गिरोह हैं।
क्या, तो हमसे नीचे बस एक गिरोह है?
- वह कौन है? - डूबेरी भाई।
हैलो।
बेवक़ूफ़।
पहले नंबर पर कौन है?
वे हैं। नर-पिशाच।
मृत्यु नर-पिशाच
और वह उनका मुखिया, लेज़्ली डुवाल है।
वह पूरी समतल दुनिया में सबसे सख़्त डाकू है।
मतलब, वह कमाल का है।
वह मेरा डाकू हीरो है।
वह... वह बिल्कुल तुम्हारे विपरीत है।
अच्छा, उस स्थिति में, मुझे शायद उससे सलाह लेनी चाहिए।
- हे, लेज़्ज़ा! यहाँ आओ! - नहीं, डिक, मत करो!
ग़लती हो गई?
हाय। मैं डिक टर्पिन हूँ। एसेक्स गैंग का नया मुखिया।
हाँ, मैं जानता हूँ तुम कौन हो, कमीने।
मैंने तुम्हें तुम्हारी अजीब शर्टों में कूदते-फांदते देखा है।
सच में? कौन सी वाली? वह घनी चुन्नटदार झालर वाली?
या यह शायद उस ख़ूबसूरत ब्लाउज़ जैसी शर्ट के बारे में बोल रहा है।
जिसमें गले में बो बाँधते हैं।
- तुम बुनाई कर रहे हो? - हाँ, क्यों? तुम्हें कुछ चाहिए?
मैं तुम्हारे लिए जल्दी से कुछ गर्म मोज़े बना सकता हूँ।
मैं काफ़ी तेज़ी से बुनता हूँ।
अरे, ओह, नहीं, नेल।
तुम यहाँ ऐसे गोटे के लिए काम क्यों कर रही हो?
गोटा बढ़िया शब्द है। मुझे अच्छा लगा।
दरअसल इसने टॉम किंग को मारा था।
तो, अब यह हमारा मुखिया है और...
क्या बकवास है।
टॉम किंग ऐसे झाड़-फ़ानूस के हाथों अपनी मौत कभी नहीं होने देगा।
ख़ैर, इसने सच में उसके चेहरे पर गोली मारी थी।
हाँ, हाँ। इसने उसका भेजा उड़ा दिया था।
उड़ा दिया था।
उसकी खोपड़ी से बाहर।
हवा में उड़कर एक पेड़ पर जा गिरा था।
एक समय ऐसा लग रहा था जैसे पेड़ के पास एक चेहरा हो।
ज़रा कल्पना करो।
हे भगवान, नेल। मैं तुम्हारे लिए शर्मिंदा हूँ।
मुझसे आकर मिलना। आकर एक असली गैंग के लिए काम करो।
नेल एक असली गैंग में ही है। एसेक्स गैंग में।
और हम यहाँ मौजूद किसी भी गैंग जितने ही सख़्त हैं।
यह रही तुम्हारी पेपरमिंट चाय, डिक।
मैंने इसमें ज़रा सा शहद डाला है।
- मैं जानती हूँ तुम्हारे गले में ख़राश है। - शुक्रिया, छोटी कैरेन।
गज़ब, तुम कितने बेकार नेता हो।
तुम्हारी आख़िरी ख़बर आई थी कि तुम एक मामूली जादूगर क्रेग को लूटा था।
हाँ। ख़ैर, वह एक ग़लती थी।
अब हमारा एक नया दृष्टिकोण है।
ज़्यादा बड़ी, रोमांचक डकैतियाँ।
- तुम बड़ी डकैतियों के लिए तैयार हो, है ना? - हाँ। बड़ी, रोमांचक डकैती के लिए।
हाँ? कितनी बड़ी?
जितनी बड़ी हो सकती हो।
फिर तुम डकैतीरोध बग्घी को क्यों नहीं लूटते?
कोई पागल ही वैसा करेगा।
शायद मैं करूँगा।
डकैतीरोध बग्घी क्या है?
कहते हैं उस बग्घी में एक बंदर की मुट्ठी के आकार का पन्ना है।
वह कितना बड़ा हुआ? बंदर विभिन्न आकारों के होते हैं।
वह क़रीब इतना बड़ा हुआ।
बंदर? वह काफ़ी छोटा है।
मुट्ठी, गधे। बंदर नहीं। मुट्ठी।
अब ज़्यादा समझ आ रहा है। ठीक है, हमें मंज़ूर है।
मैं वैसी ही डकैती की बात कर रहा हूँ।
बेहद रोमांचक, बंदर की बड़ी मुट्ठियों वाली डकैतियाँ।
वह बगघी हर रात आधी रात को चिनार के पेड़ के पास गुज़रती है।
देखते हैं तुम में उसे लूटने की हिम्मत है या नहीं।
हम में हिम्मत है।
ख़ैर, देखते हैं।
- हम देखेंगे। - क्या सच में देखेंगे?
- हाँ, हम देखेंगे। - चलो जाओ फिर।
- चिनार का पेड़ कौन सा है? - चर्च के बगल में वह बड़ा, चमकदार पेड़।
मैं वह जानता था।
ठीक है, कुछ देर में मिलते हैं, हाँ?
पता है, मैंने सुना है यह बग्घी शापित है। यह बुरा है, है ना?
बेहतर है शापित ना हो। इस गिरोह में शामिल होने के समय मेरा एक अनुरोध था : शापित ना होना।
मैंने स्पष्ट रूप से बताया था कि मैं शापित होना नहीं चाहता।
भरोसा रखो, मूज़। वह शापित नहीं होगी, ठीक है?
एक बार फिर सही हो, डिक। एकदम ठीक लग रही है।
- पहले तुम। - मैं संभाल लूँगा।
रुको और सब सौंप दो।
प्लीज़?
ऑनेस्टी, चलो चलें।
बढ़िया।
तो, बहुत लंबी पाली थी?
इस साल छुट्टियों पर जाने का मौका मिला?
गज़ब। यह लाजवाब है।
और यह वाक़ई एक बंदर की मुट्ठी जितना बड़ा है। देखो।
नाप के लिए
ओह, हाँ।
डिक। डिक! क्या हो रहा है?
डिक!
हे भगवान।
डिक। डिक, क्या हो रहा है?
बेवक़ूफ़ों।
कोई डकैतीरोध बग्घी की डकैती नहीं कर सकता।
पन्ने को हाथ लगाते ही तुम ड्राइवर बन जाते हो।
क्या? डिक?
मैंने तैंतालीस सालों तक वह बग्घी चलाई है, लेकिन अब मैं आज़ाद हूँ।
आज़ाद हूँ तुम्हारी प्यारी पत्नी के साथ संभोग करने और तुम्हारे बच्चों को मुक्का मारने
- और तुम्हारा सारा चीज़ खा जाने के लिए। - डिक!
रोको! बग्घी को रोको! तुम्हें कुछ तो करना होगा।
तुम कुछ नहीं कर सकते।
वह फँस गया है, जैसे सिर्फ़ डकैतीरोध बग्घी की डकैती करने वाला बेवक़ूफ़ ही फँस सकता है।
लेकिन तुमने कभी ना कभी उसे लूटने की कोशिश की होगी।
ख़ैर, हाँ, लेकिन जब मैंने वह किया था तब यह इतना जाना-माना नहीं था।
अब इसे कोई बेवक़ूफ़ ही हाथ लगाएगा।
एकदम बेवक़ूफ़।
ठीक है। तुम यह पहले ही कह चुके हो।
बेवक़ूफ़। बेवक़ूफ़। बेवक़ूफ़।
तो सब कैसा रहा?
असल में अच्छा नहीं रहा।
जैसे ही ऑनेस्टी ने पन्ने को हाथ लगाया, वह ड्राइवर बन गया।
हाँ, ज़ाहिर है, बेवक़ूफ़।
डकैतीरोध बग्घी की डकैती करने का यही अंजाम होता है।
सिर्फ़ एक बेवक़ूफ़ ही यह नहीं जानता होगा।
क्या सब यह कहना बंद कर सकते हैं?
मैंने अपने समय में डाकुओं के कुछ घटिया गिरोह देखे हैं।
लेकिन तुम लोग, तुम लोग वाक़ई सबसे बुरे हो।
असल में, दूसरे नंबर के बुरे हैं।
अब नहीं।
डूबेरी भाई एसेक्स गैंग
कमबख़्त डूबेरी भाई।
नेल, तुम ख़ुद को कितनी बार शर्मिंदा करवाओगी?
हमारे साथ आ जाओ। हमारी सबसे अच्छी निशानेबाज़, पागल रोज़ी ने हाल में एक आँख गँवा दी है।
अब वह बेकार है, उसकी गहराई और दूरी की समझ चली गई है।
चलो भी।
मैं? एक नर-पिशाच?
मुझे हमेशा से यही तो चाहिए था।
नेल, तुम गिरोह को छोड़ नहीं सकती। मैंने अभी तक तुम्हारी बालाक्लावा टोपी पूरी नहीं की है।
मुझे बालाक्लावा टोपी नहीं चाहिए।
शायद यह उसकी जगह तुम्हारे सारे छोटे-छोटे सामान के लिए
एक छोटा बैग बना सकता है।
तुम कोई डाकू नहीं हो, डिक।
जितनी जल्दी यह मान लो, उतना बेहतर होगा।
चलो, नर-पिशाचों!
छोटा पक्षी कहाँ है?
वह रहा।
क्या कोई वीगन विकल्प है?
तो, इस "पैम्पलेट" के मुताबिक, अब तुम एक डाकू हो।
सबसे तुच्छ अपराधियों में से एक।
कैसा चल रहा है?
असल में, काफ़ी अच्छा चल रहा है। हम कमाल कर रहे हैं।
ख़ैर, हमने अपना आधा गिरोह खो दिया है, मिस्टर टर्पिन।
और हम डाकुओं की सूची में सबसे नीचे हैं।
यहाँ तक कि डूबेरी भाई भी हमसे आगे हैं।
सब एकदम गड़बड़ हो गया है।
हाँ, ठीक है, मूज़।
लोगों को विस्तार से जानने की ज़रूरत नहीं है, है ना?
तो, तुम किसी तरह की मुसीबत में फँस गए हो?
हाँ, वह बहुत अजीब था।
मतलब, हमने एक शापित बग्घी पर डाका डालने की कोशिश की और फिर ऑनेस्टी उसका ड्राइवर बन गया।
- तुमने डकैतीरोध बग्घी पर डाका डालने की कोशिश की? - हाँ।
सिर्फ़ कोई बेवक़ूफ़ ही डकैतीरोध बग्घी पर डाका डालने की कोशिश करेगा।
बेनी! तुम सुन रहे हो? इसने बस डकैतीरोध बग्घी पर डाका डालना की कोशिश की।
सिर्फ़ कोई बेवक़ूफ़ ही डकैतीरोध बग्घी पर डाका डालने की कोशिश करेगा।
आप दोनों को डकैतीरोध बग्घी के बारे में मालूम भी कैसे है?
डकैतीरोध बग्घी के बारे में सब जानते हैं।
क्या डकैतीरोध बग्घी के बारे में सब जानते हैं?
हाँ, डकैतीरोध बग्घी के बारे में सब जानते हैं।
- वह शापित है। - वह शापित है।
- हाँ, मैं जानता हूँ वह शापित है।
जैसे ही उसे हाथ लगाओ, आप ड्राइवर बन जाते हैं।
हाँ, मैं जानता हूँ। वह पहले ही हो चुका है।
हमें नेल और ऑनेस्टी को वापस लाना ही होगा।
या हम उन्हें छोड़कर एक नया गिरोह बना सकते हैं।
बस हम दोनों।
हम अपना नया नाम सबसे अच्छे दोस्त लड़के रख सकते हैं।
हम ऑनेस्टी को एक शापित बग्घी में फँसा हुआ नहीं छोड़ सकते।
क्यों नहीं? शायद उसे मज़ा आ रहा हो।
चलो भी, दोस्तों। सोचो। कोई तो होगा जो उस शाप को तोड़ना जानता होगा।
उस नाटे मोटे बंदे का क्या जिसे हमने लूटा था?
- क्रेग। वह जादूगर। - क्रेग?
- विग्लो जंगल वाला? - हाँ।
वह जो उस सारे "जादू-टोने" में घुसा रहता है?
वह कोई जादूगर नहीं है।
वह एक धोखेबाज़ है।
वह एक जादूगर है। एक बार मैंने उसे हवा में तैरते हुए देखा था।
वह कूद रहा था, बेनी।
देखो, इस सारे "होकस-पोकस" के झाँसे में मत आओ, बेटा।
कसाईघर में वापस आ जाओ और मेरे लिए का... टो माँस।
नहीं, डैड। मुझे ऑनेस्टी को बचाना है।
फिर शायद नेल वापस आ जाएगी और मैं उसे उसकी बालाक्लावा टोपी दे पाऊँगा।
आशा करता हूँ तुम आँखों के लिए छेद बना रहे हो, बेटा, कोई झिरी नहीं।
याद रखो मैंने हमेशा क्या कहा है : कोई झिरी अपना आकार बनाकर नहीं रखेगी।
ठीक है। मेरे ख़्याल से यहाँ हमारा काम हो गया है। चलो चलें, मूज़।
- शाबाश, टोबी! - एकदम बीचोंबीच!
कमाल का गिरोह है आपका।
हाँ, और होना भी ऐसा ही चाहिए।
मैंने सिर्फ़ सबसे नीच, सबसे शातिर बदमाशों को ही भर्ती करता हूँ।
वह अपने ही बाप को खा गया था।
वह अनाथों को लात मारती है।
और यह वाला, यह कभी जाम के पैसे नहीं देता।
- नीच। - हाँ।
और यह ठिकाना इतना छुपा हुआ है।
पक्का यहाँ शायद ही कोई कुत्ते घुमाने वाले दिखते होंगे।
ख़ैर, जो कोई भी इस जगह को ढूँढ लेता है, हम उसे यातना देकर तुरंत मार देते हैं।
- तो... - हाँ। बढ़िया, बढ़िया, बढ़िया।
- हाँ। - और आप कुत्तों के साथ क्या करते हैं?
ख़ैर, हम उन्हें किसी और को गोद दे देते हैं। हम राक्षस नहीं हैं।
हाँ। ज़रूर।
तो हमारी पहली बड़ी डकैती कब है, बॉस?
बदमाश।
शांत हो जाओ, नवेली। अभी तुम एक नर-पिशाच नहीं बनी हो।
अगर तुम्हें पागल रोज़ी की जगह चाहिए, तो तुम्हें उनसे मुक़ाबला करना होगा।
खुला मुक़ाबला
लेकिन मैंने अपना पुराना गिरोह छोड़ दिया।
वह कोई गिरोह नहीं था, नेल। वह एक बुनाई का क्लब था।
नहीं, नहीं। मुझे सुनिश्चित करना होगा कि तुम में बैठे-बैठे जंग नहीं लग गई है।
मुझमें जंग नहीं लगी है। ठीक है?
मैं, मतलब, जंग की विपरीत हूँ।
सही कहा। वह सुनने में जंग खाया हुआ लग रहा था, तो...
अच्छा, ठीक है। वह जंग खाया हुआ था।
लेकिन यक़ीन मानिए, इन मौक़ापरस्तों को कोई मौक़ा नहीं मिलेगा।
विग्लो जंगल विशाल है।
हम उसे ढूँढ ही नहीं पाएँगे।
- वह वहाँ है, है ना? - ओह, हाँ। वही है।
ठीक है। वह बंदा शायद हमसे नफ़रत करता होगा, तो हमें पूरी तरह से बहलाना होगा।
- यह मुझे संभालने दो। - ठीक है।
- कौन है वहाँ? - चिंता मत करो, बस हम हैं।
जिन्होंने पहले तुम पर डाका डाला था।
- मूज़। - मुझसे दूर रहो।
तुमने मेरे साथ हाथापाई की थी। तुमने कहा था तुम मुझे कच्चा चबा जाओगे।
- बचाओ! - शांत हो जाओ।
तुम बस दोबारा पैंट में पेशाब कर लोगे।
मैंने पैंट में पेशाब नहीं की थी। वह पीली औषधि थी।
बस थोड़ा सा रिसाव हुआ था। बचाओ!
तुम एक पत्थर पर फँसे हुए हो। मैं निकाल देता हूँ।
तुम कपड़ा फाड़ लोगे।
ठीक है, तुम आज़ाद हो।
लेकिन इससे पहले कि तुम भाग जाओ, मुझे कहना पड़ेगा, वह लबादा कमाल का है।
मुझे वह लबादा बहुत पसंद आया।
लेकिन वह तुम्हारे लिए ग़लत लंबाई का है। मुझे उसे थोड़ा ऊँचा करने दोगे?
मैं अपनी सिलाई मशीन लाया हूँ।
हाँ। ज़रूर। क्यों नहीं?
तुम्हारे सपनों में, अजीब वहशी!
यह दोबारा हो गया।
तो, मैंने इसकी लंबाई तुम्हारी आधी पिंडली तक कर दी है,
जो मेरे हिसाब से लबादे की आदर्श लंबाई होती है।
मैंने सामने एक नया बटन भी लगा दिया है ताकि यह बार-बार खुल ना जाए।
गज़ब। और मुझे लगा था मैं एक जादूगर हूँ।
अब तुम्हारा जादुई तावीज़ उसके ऊपर जा सकता है।
पक्का वह उस जंग खाए बटन में अटका करता होगा।
पता है क्या? वह वाक़ई उस बटन में अटकता था।
कमबख़्त हर समय।
तो, इसका क्रमांक होगा लबादा पहले, फिर तावीज़, उसके बाद सींग।
लबादा, जादुई तावीज़, सींग।
गज़ब। तुमने वाक़ई मेरी मदद की है।
- सब माफ़ किया। - शुक्रिया, दोस्त।
मैं पूछना नहीं चाहता, लेकिन क्या तुम इस एहसान का बदला चुका सकते हो?
मेरी वर्कशॉप, जादुई शाहबलूत में स्वागत है।
गज़ब। अब यह हुआ एक ख़ुफ़िया ठिकाना।
कोई इस जगह को ढूँढ नहीं सकता है।
गुड मॉर्निंग, क्रेग।
हाय, लिंडा!
और फिर वह ड्राइवर बन गया और रात के अँधेरे में गुम हो गया।
वे पौराणिक गाड़ियाँ बहुत मुसीबत हैं।
देखता हूँ मैं क्या ढूँढ सकता हूँ।
मेरे पास यहाँ कहीं एक किताब है।
यह जगह एकदम कमाल की है।
जादू कभी ख़त्म ही नहीं होता।
शापित परिवहन वाहनों की सारी जानकारी
ठीक है। चलो देखते हैं।
"भूत के साये वाली गधा गाड़ी।" नहीं।
"जादुई रोलर स्केट।"
"भूतिया नाव।" नहीं।
यह रही। डकैतीरोध बग्घी।
ठीक है। मैं अपनी जादूगर वाली आवाज़ में बोलूँगा, अगर कोई ऐतराज़ ना हो।
"एक समय पर एक बैरन था,
जिसने अपनी पत्नी के लिए बंदर की मुट्ठी के आकार का पन्ना ख़रीदा था।
- पत्नी को पन्ना देने से पहले"... - क्रेग, क्या मैं तुम्हें ज़रा रोक सकता हूँ?
- हाँ? शुक्रिया। - मुझे यह आवाज़ बहुत अच्छी लगी।
बात बस यह है कि इससे मेरा ध्यान भटक रहा है।
मैं शब्दों की तरफ़ ध्यान नहीं दे पा रहा हूँ।
हाँ। माफ़ करना, मैं सामान्य आवाज़ में पढ़ता हूँ।
दरअसल, उससे मेरे गले में भी दर्द हो रहा था।
- ठीक है। अगर कर सकते हो। - ठीक है।
"एक समय पर एक बैरन था, जिसने अपनी पत्नी के लिए
बंदर की मुट्ठी के आकार का पन्ना ख़रीदा था।
पत्नी को पन्ना देने से पहले वाली रात को,
पन्ने को लूटने वाले एक डकैत ने पत्नी की हत्या कर दी।"
"ग़ुस्से में आकर, उस बैरन ने एक जादूगर की मदद से पन्ने को शापित करवा दिया,
ताकि ज़िम्मेदार डाकू को फँसा सके"...
"और उसे अनंतकाल के लिए सज़ा दे।"
यह बढ़िया पृष्ठभूमि है, लेकिन क्या इसमें ड्राइवर को छुड़ाने के बारे में कुछ लिखा है?
यहाँ लिखा है कि बैरन ने ख़ास दस्तानों का एक जोड़ा भी बनवाया था
ताकि शाप में ख़ुद बिना फँसे पन्ने को छुआ जा सके।
हमें वे दस्ताने हासिल करने होंगे।
- वे ऑनेस्टी को बचाने की कुंजी हो सकते हैं। - हाँ।
या हम पन्ने को बेचकर श्रॉपशेर में रिटायर हो सकते हैं।
बस हम दोनों।
क्रेग, वे दस्ताने कहाँ हैं?
वे दस्ताने पारिवारिक तहखाने में गड़े हैं,
जिन पर ख़ुद बैरन का भूत पहरा देता है।
उसके साथ मत खेलो, दोस्त। उसमें बहुत अजीब बैटरियाँ लगती हैं
जो मुश्किल से मिलती हैं।
इसमें चार परीक्षाएँ हैं।
विजेता नर-पिशाचों का पूर्ण सदस्य बन जाएगा।
वह जगह मेरी है।
मेरी लाश पर से गुज़र के जाना होगा।
और भी बेहतर है।
पहली परीक्षा। सही निशाना लगाओ जैसे उस पर तुम्हारी ज़िंदगी निर्भर हो।
क्योंकि वह वाक़ई निर्भर है।
दूसरी परीक्षा।
अपनी बंदूक में गोली भरकर उसे चलाओ...
इससे पहले कि मैं अपनी चलाऊँ।
तीसरी परीक्षा। ख़ज़ाना बटोरो और जाओ।
हारने वाला, तुम समझ गए, मारा जाएगा।
बाय-बाय, केविन।
और फिर दो बाकी बचे थे।
यही होगा।
डिक, तुमने मेरा शापित ना होने वाला नियम सुना है, है ना?
बात बस यह है कि यह जगह बहुत "शाप-सी" लग रही है।
चलो भी। यह उतनी भी "शाप-सी" नहीं है।
बेहद "शाप-सी।"
ठीक है, हाँ। वह थोड़ा "शाप-सा" था।
डिक। यह और भी ज़्यादा "शाप-सा" होता जा रहा है।
मुझे यह अच्छा नहीं लग रहा है, डिक।
इससे मुझे सिहरन हो रही है।
चलो। इसे हटाने में मेरी मदद करो।
यह ज़रूर बैरन का सामान होगा।
उसे क्रिकेट पसंद है।
लंबे सफ़र के लिए।
लेकिन कोई दस्ताने नहीं हैं।
किसने मेरी अनंतकाल की नींद भंग करने की ज़ुर्रत की?
डिक, वे दस्ताने।
तुम बैरन हो। तुमने डकैतीरोध बग्घी बनाई थी।
उस हरामख़ोर डाकू को पकड़ने के लिए जिसने मेरी पत्नी को मारा था।
मुझे डाकुओं से नफ़रत है। भगवान उनकी आत्मा को कभी शांति ना दे।
उनकी क़ब्रों हमेशा बेनाम रहें और उनके लिंग सिकुड़कर गिर जाएँ।
- तुम क्या करते हो? - हम डाकू हैं।
क्या?
नहीं। इसने कहा, "चाकू।"
- यह न्यूकैसल से है। - नहीं।
हाँ, हाँ। हाँ, जानेमन।
मरने के लिए तैयार हो जाओ।
रुको। मैं इसे ठीक से पकड़ लूँ और फिर अपना बदला लूँगा।
तुम क्या कर रहे हो, जेरल्ड?
तुम फिर से मेरा बदला लेने की कोशिश कर रहे हो?
ज़ाहिर है। मैं तब तक शांत नहीं बैठूँगा जब तक वे कमबख़्त डाकू...
हे भगवान। डेढ़ सौ साल बीत चुके हैं। जाने भी दो, यार।
- तुम आसक्त हो गए हो। - मैं आसक्त नहीं हूँ। मैं जुनूनी हूँ।
तुम बस डाकुओं के बारे में और, ओह, उस बेकार माणिक के बारे में बोलते रहते हो।
वह एक पन्ना था और तुम जानती हो।
बंदर की मुट्ठी के आकार का क्योंकि तुम्हें बंदर बहुत पसंद हैं।
मैंने एक बार कहा था कि मुझे बंदर पसंद हैं।
देखो, मैं तुम्हारे लिए कुछ अच्छा करने की कोशिश कर रहा हूँ। ठीक है?
क्या तुम बस मुझे इन आदमियों को मारने दोगी?
भगवान के लिए।
दोस्तों, चलो भी। मैं देख सकता हूँ यहाँ क्या हो रहा है।
बैरोनेस, यह तुम्हारा बदला लेने में सिर्फ़ इसलिए जुटा हुआ है क्योंकि इसे तुम्हारी परवाह है।
यह ऐसे ही अपना प्यार दिखाता है।
और बैरन, बैरोनेस को कोई बड़े इशारे नहीं चाहिए।
यह बस चाहती है कि तुम वर्तमान में ज़्यादा रहो और अतीत को पीछे छोड़ दो।
तो, तुम कह रहे हो कि मुझे दस्तानों को छोड़ देना चाहिए।
तो जब इसने कहा तुम्हारी समझ में आ गया।
तुम दस्ताने मुझे क्यों नहीं दे देते? और फिर तुम आख़िरकार आगे बढ़ सकते हो।
इन्हें पहनकर चीज़ें उठाना मुश्किल तो है।
साथ ही डरावना दिखना भी मुश्किल है।
दस्ताने पहन रखे हैं। यह नामुमकिन है।
- कैसा रहेगा मैं तुम्हें बस एक दे दूँ? - मतलब, ये जुड़े हुए हैं।
तो, अगर तुम हमारे साथ आना नहीं चाहते हो, तो यह थोड़ा मुश्किल होगा।
दे दो।
हे भगवान।
नेल।
तुम्हें इतना समय क्यों लग गया?
दो घंटे से यह कर रहा हूँ।
तुम यहाँ क्या कर रहे हो, डॉक? वह कौन सी चिड़िया की आवाज़ थी?
वह बस आम जंगल की वातावरण की आवाज़ थी।
देखो, मैं जानता हूँ मुझसे ग़लती हो गई, नेल, लेकिन मेरे पास ऑनेस्टी को बचाने की
और बंदर की मुट्ठी के आकार के उस पन्ने को चुराने की योजना है।
लेकिन मैं चाहता हूँ तुम गिरोह में वापस आ जाओ।
मैं एक गिरोह में हूँ, डिक।
एक असली गिरोह जिसका मुखिया एक हत्यारा पागल है,
जैसा कि मैं हमेशा से चाहती थी।
- तुम बहुत ख़ुश नहीं लग रही हो। - मेरा चेहरा ऐसा ही है।
बाय, डिक।
अरे, नेल। मैं लगभग भूल गया था।
मैंने तुम्हारी बालाक्लावा टोपी पूरी कर ली।
अंत में मैंने आँखों के लिए छेद बनाए हैं।
झिरी बहुत अजीब लग रही थी।
ठीक है। शुक्रिया।
नेल।
अपना ध्यान रखना, ठीक है?
ठीक है।
- बाय। - बाय।
बाय।
ब... हाँ, मैं वह नहीं करूँगी।
अगली परीक्षा। यहाँ आओ, कीड़ों।
आ रही हूँ, लेस्ली! मतलब, बॉस!
आख़िरी परीक्षा जानकारी है।
इस धंधे का आधा हिस्सा यह जानना है कि किसे लूटना है।
डकैती का हर अच्छा लक्ष्य, मैं इसमें लिख देता हूँ।
ऐसी रोमांटिक कहानियों के संग्रह के साथ, जिन पर मैं काम कर रहा हूँ।
तुम इस सूची में कुछ जोड़ दो, तो तुम भर्ती हो जाओगी।
चलो सुनें तुम्हारे पास क्या है।
वह एक ज़्यादा उम्र का वर्जित लॉर्ड था
और वह गाँव की ग्वालिन थी।
लेकिन जब उसने ग्वालिन को देखा, हे भगवान,
उसके बदन में लोहार की भट्टी से भी ज़्यादा गर्मी चढ़ गई।
मुझे पसंद आया।
कहानी की रूपरेखा उत्तेजक है।
- यह किताब में जाएगी। - हाँ!
नेल?
ठीक है। हाँ।
वह एक ताक़तवर क़ब्र खोदने वाला है
और वह एक...
ख़ैर, बड़े स्तन वाली सिक्योरिटी गार्ड थी।
और उनकी सारणियों में हमेशा टकराव होता रहता था, तो वे कभी चूम नहीं पाए।
ख़ैर, यह बहुत बुरा है।
यह बिल्कुल भी रोमांटिक नहीं है।
- तुम्हारे पास एक बेहतर लूट का लक्ष्य होना चाहिए। - हाँ, मुझे सोचने दो। लक्ष्य।
हाँ। मैं असल में... रुको।
अगर मैं तुम्हें बंदर की मुट्ठी के आकार का वह पन्ना ला दूँ तो?
- सब कैसा रहा? - अच्छा नहीं था। वह वापस नहीं आएगी।
तो हम सबसे अच्छे दोस्त लड़के बनेंगे।
ऑनेस्टी, चिंता मत करो। हम तुम्हें वहाँ से निकाल लेंगे।
- वैसे, तुम बहुत अच्छे लग रहे हो। - हाँ?
उन्हें मैं लूँगा।
मैं वहाँ सफल होने वाला हूँ जहाँ डुवाल ख़ानदान की तीन पीढ़ियाँ विफल रही हैं।
क्या?
मेरे परदादा ने इस पन्ने की खोज में... उस बैरोनेस को मार डाला था।
मेरे रास्ते से हटो।
यहाँ आओ मेरी जान।
क्या? क्या हो रहा है?
लेकिन मैंने दस्ताने पहन रखे थे।
वे असली दस्ताने नहीं हैं। वे मैंने बुने हैं।
ये हैं असली दस्ताने।
सिर्फ़ एक बेवक़ूफ़ उन दस्तानों को लेता, जिन्हें मैंने बुना था,
यह सोचकर कि वे असली दस्ताने हैं।
ओये, टर्पिन, पन्ने को छोड़ दो।
इतनी जल्दी नहीं।
मैंने इतना कमाल का काम पहले कभी नहीं किया है।
- तो तुम्हें मेरा संदेश मिल गया था? - कौन सा संदेश?
क्या तुम लोग मेरी पीठ के पीछे संदेश भेज रहे थे?
जो मैंने बालाक्लावा टोपी के अंदर सिल दिया था।
मैंने कहा था सिलाई-बुनाई काम आएगी।
मैं अभी भी वह बालाक्लावा टोपी नहीं पहनूँगी, ठीक है?
जाकर अपना रोमांस उपन्यास पूरा करो।
- ऑनेस्टी। - हाँ?
- तुम कैसे हो, दोस्त? - मुझे एक जाम चाहिए।
और होंठ पर लगाने की थोड़ी बाम।
डिक ने शापित बग्घी पर जीत हासिल की
शाबाश, डिक। वह शानदार था।
मेरी पैम्फ़लेट की बिक्री तिगुनी हो गई है। मेरे छह पाठक हो गए हैं।
गज़ब। तुमने इतनी जल्दी कैसे छाप दीं?
मैं तुम्हें झाड़ियों से देख रही थी।
- थोड़ा अजीब है। - देखो।
वे डाकुओं के चार्ट में संशोधन कर रहे हैं।
उन्नीस!
- शाबाश, डिक! - शीर्ष 20 में!
ठीक है। मुझे मंज़ूर है।
यह बस शुरुआत है, डिक।
- वैसे, तुम्हें इनके पैसे देने होंगे। - क्या?
यह रहा तुम्हारा स्वेटर, स्लैशर।
शुक्रिया, डिक। कितना मुलायम है।
किसी और को कुछ चाहिए?
फाँसी के लिए मोटा बंद गला? रस्सी चुभेगी नहीं।
- हाँ। मुझे एक चाहिए। - मुझे भी!
अच्छा, ठीक है। शायद तुम एक डाकू हो, डिक।
- माफ़ करना, क्या कहा? - कुछ भी नहीं।
सर। सर, मुझे मिल गईं।
- वह एसेक्स गैंग? तुम्हें वे मिल गए? - नहीं, सर।
नक़्शे के लिए अलग-अलग रंगों की पिनें।
भगवान के लिए।
- स्लेक, मेरा घोड़ा तैयार करो। - हाँ।
अगर कोई काम करना है, तो ख़ुद ही करना पड़ता है।
मैं तब तक आराम से नहीं बैठूँगा, जब तक इस डिक को अपनी मुट्ठी में ना कर लूँ।
यह वाक़ई हँसने की बात नहीं है, क्रिस्टोफ़र।
उप-शीर्षक अनुवादक : मीनू